ขับผ่านเส้น 204 ร้านขายส้มตำเยอะมาก มีเกือบ 20 กว่าร้านเลยทีเดีย เรียกว่าอยู่เส้นนี้ไม่ต้องกลัวอด เราได้แวะเข้าร้านนึง ซึ่งคือร้านยโสลาบก้อยนี่เอง

สภาพร้าน อยู่ริมทาง มีบริเวณที่จอดรถ ที่นั่งเป็นกระท่อมน้อย ดูส่วนตัวดี ส่วนเมนูก้อาหารอีสานแน่นอน ส้มตำ ลาบ ก้อยมีหมด ทั้งเนื้อและหมู เราสั่งมาลองชิม แต่ละอย่างใช้เวลานานมาก กว่าจะได้ชิม เพราะแม่ครัวใช้เวลานานมาก ทั้งๆทีมีพนักงาน 4-5 คน

- ไก่ย่าง ร้านนี้ทำแบบหมักกระเทียมพริกไทยดำ รสชาติทำได้ทีเดียว แต่ช่วงเนื้อไก่อาจจะต้องใช้น้ำจิ้ม เพราะหมักได้เพียงรอบนอก 

- ส้มตำปูปลาร้า มากันเป็นตัวๆเลยทีเดียว แต่กลิ่นปลาร้าไม่เหม็นมาก รสชาติแซ่บมาก เผ็ดเปรี้ยวนำ

- ลาบหมู รสชาติกลมกล่อม ออกเค็มเผ็ดนิดๆ จกข้าวเหนียวจิ้มน้ำแล้วอร่อยดี

- ต้มแซ่บหมู เล่นเอาอึ้งไปนิด เพราะร้านใส่หมูสับมา หน้าตาคล้ายกินแกงจืด แต่เปลี่ยนเป็นต้มแซ่บ แต่รสชาติทำได้ดีเลยทีเดียว

- น้ำตกเนื้อ เนื้อย่างมาเป็นชิ้น จัดมา รสชาติเค็มนำมากแล้วเผ็ดตาม เนื้อค่อนข้างเหนียวไปหน่อย แต่ก้เคี้ยวเพลิน 